|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 5. разред основне школе** | | | | |
| УЏБЕНИК: **Merci 1** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 02** | | ОДЕЉЕЊЕ**: V1** | | ДАТУМ**:** |
| Наставна тема: | **UNITÉ 1** | | | |
| Наставна јединица: | **Je comprends le français** | | | |
| Тип часа: | Обрада | | | |
| Циљ часа: | Упознавање ученика са новим страним језиком кроз различите појмове путем асоцијација тј. повезивањем са садржајима из непосредног окружења (градска средина) | | | |
| Образовни и васпитни задаци: | **Образовни**:  - упознавање са новом лексиком, фонетиком, вежбање изговора , обликовање вокала, понављање речи , гласова и слогова.  **Васпитни**:  - побуђивање позитивних интересовања и радозналости ученика;  **Функционални:**  - увежбавање изговора речи на страном језику кроз развијање свести као и културолошких елемената дате земље (Француска). | | | |
| Облик рада: | Фронтални, индивидуални, групни | | | |
| Наставне методе: | Аудио-визуелна, текстуална, демонстративна, метод писања, метода практичне активности | | | |
| Наставна средства: | Уџбеник, радна свеска, картице, слике, часописи, цд плејер, табла, маркер/креда | | | |
| Корелација са другим предметима: | Енглески језик, српски језик, географија | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (7 минута) | На почетку часа наставник поздравља ученике и представља се :  *Bonjour, je m’appelle Madame/Monsieur……*  затим поставља питање ученицима :  *Comment tu t’appelles ?*  и наставник им објасни како треба да одговоре :  *Bonjour, je m`appelle ….,*  па тако следећи ученик до последњег .  Након тога наставник упознаје ученике с уџбеником, његовим садржајем и структуром, покаже пример једне наставне теме и одговара на евентуална питања ученика. | | | |
| **Главни део:**  (33 минута) | **Je comprends le français (**уџбеник, страна 7, 1. задатак)  Наставник замоли ученике да у вежби слушања покажу појмове на фотографијама, а затим им понови дате речи:  *C`est le bus, c`est le métro, c`est l’avion, c`est la baguette…*  Након тога, наставник пушта још једном аудио запис исте активности*,* ученици слушају и прате редослед речи у уџбенику, затим понављају уз интонацију.  Наставник објашњава ученицима да француски језик спада у групу романских језика и обухвата речи различитог порекла и назначава да познавање једног језика представља алат за лакше учење другог језика.  Након тога, ученици имају задатак да у групама од по двоје/троје пронађу речи француског порекла и онда проверава која група је највише речи пронашла.  **Activité 2** (уџбеник, страна 7)  Наставник пушта деци снимак уз напомену да је њихов задатак да повежу дате етикете са слоговима и да саставе 5 различитих речи. Ако је потребно, наставник понавља снимак уз напомену да треба да запишу пронађене речи у своје свеске.  **Activité 4**  Наставник упознаје ученике с основним фонолошким карактеристикама француског језика. Такође наглашава да је акценат у француском језику увек на последњем слогу. Након тога, пушта снимак у уџбенику и замоли ученике да пажљиво послушају. Овим задатком се вежба изговор последњег слога који је наглашен у француском језику : ***l’accent tonique.***  Након тогa се прелази на ***снимак 1*** у радној свесци (страна 5) у којој треба да заокруже речи које чују и приступа се вежбама 2 и 3 у којима треба да допуне речи одговарајућим словима.  Потом ученици имају задатак да у вежби слушања (активност број 3) сами пронађу и подвуку слогове који су јаче изговорени.  У последњој вежби у радној свесци ( активност 4), ученици треба да попуне табелу у којој имају задатак да означе речи које припадају француском језику и које припадају другим језицима. | | | |
| **Завршни део:**  (5 минута) | Наставник поставља проста питања да провери да ли су их ученици савладали:   * *Bonjour mes enfants.../ Au revoir)* * *Comment tu t`appelles?* * *Je m`appelle……*   Као додатну активност, наставник може да покаже картице и слике са речима које су ученици овог часа упознали и да их замоли да их именују на француском.   * ***Qu`est-ce que c`est?*** * *C`est la baguettе.* * *Qu`est-ce que c`est?* * *C`est le bus…*     **Домаћи задатак:**  Наставник тражи од ученика да код куће почну да уписују речи у мали речник и креирају своје сопствене речнике што ће им олакшати учење речи и језика. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |