|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 5. разред основне школе** | | | | |
| УЏБЕНИК: **Merci 1** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 16** | | ОДЕЉЕЊЕ**: V** | | ДАТУМ**:** |
| Наставна тема: | **UNITÉ 1 - Bonjour du monde** | | | |
| Наставна јединица: | **Dictée** | | | |
| Тип часа: | Обрада | | | |
| Циљ часа: | Фокусирање пажње ученика на писану продукцију | | | |
| Образовни и васпитни задаци: | **Образовни:**   * Увежбавање читања и писања обрађеног текста   **Васпитни:**   * Уочавање културних елемената у писаној продукцији   **Функционални:**   * оспособљавање ученика да науче како да напишу лексику која им је била непозната | | | |
| Облик рада: | Фронтални, индивидуални, групни, рад у паровима | | | |
| Наставне методе: | Аудио-визуелна, текстуална, демонстративна, метод писања, метода практичне активности | | | |
| Наставна средства: | Уџбеник, радна свеска, картице, слике, часописи, цд плејер, табла, маркер/креда | | | |
| Корелација са другим предметима: | Енглески језик, српски језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (12 минута) | Наставник прегледа свеске ученика да би проверио да ли је урађен домаћи задатак и да ли имају преписане све речи по 5 пута, да би могао да им повећа оцену, уколико не буду успели добро да ураде диктат.  Након тога, он позове ученике да отворе радне свеске на страни број 10. Ученици треба да прочитају у себи текст који ће имати на диктату.  Наставник треба да им објасни и укаже колико је важно да уоче да се поједина слова уопште не изговарају, посебно на крају речи.  Такође треба да им објасни разлику у писању једнине и множине, пошто им је изговор потпуно исти и само по детерминанту који се налази испред те речи могу да одреде да ли је реч у једнини или множини. | | | |
| **Главни део:**  (20 минута) | Након тога, наставник замоли ученике да склоне сав прибор за час са клупе и да на посебном папиру напишу своје име и презиме. Тада почиње са првим читањем припремљеног диктата.  Требало би ученицима објаснити да своју пажњу треба да фокусирају на текст у целини, да би се добро концентрисали, а не да размишљају, док наставник изговара речи, како се онe пишу.  Затим, наставник почиње друго читање диктата и води рачуна о томе да чита полако и разговетно да би ученици имали времена да се сете како се те речи пишу. Наставник треба да понавља речи више пута, да га ученици не би прекидали у току читања да га запиткују да им понови неку реч.  Када се заврши друго читање, наставник скреће пажњу ученицима да ће им прочитати диктат још једном. Током трећег читања, њихов задатак је да прегледају оно што су писали и да подвуку сваку реч за коју сматрају да можда није тачно написана, али да је тада не исправљају, да не би изгубили време за прегледање осталих реченица.  Када се заврши треће читање, наставник дозволи ученицима да преконтролишу написани диктат и да евентуално исправе речи које су погрешили. | | | |
| **Завршни део:**  (13 минута) | Наставник покупи диктате и замоли ученике да отворе радне свеске на страни 10. и да се усредсреде на текст који су писали на диктату.  Њихов задатак је да одговоре у свескама на питања која су везана за текст, а која им наставник напише на табли.  То су иста питања на која су одговарали у усменој продукцији на претходном часу.  Док ученици одговарају на питања, наставник може да приступи прегледању диктата, да би ученици што пре сазнали колико су га успешно урадили. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |