|  |  |  |  |  |
| --- | --- | --- | --- | --- |
| ПРЕДМЕТ:**Француски језик за 5.разред основне школе** | | | | |
| УЏБЕНИК: **Merci 1** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 35** | | ОДЕЉЕЊЕ**: V** | | ДАТУМ**:** |
| Наставна тема: | **UNITÉ 3** | | | |
| Наставна јединица: | **Joyeux anniversaire!** | | | |
| Тип часа: | Утврђивање | | | |
| Циљ часа: | Утврђивање вокабулара у вези са прославама и празницима, креирање позивнице за прославу. Описивање друге особе | | | |
| Образовни и васпитни задаци: | **Образовни:**   * обнављање израза који се односе на изглед особе, креирање позивнице за прославу   **Васпитни:**   * оспособљавање ученика да направе позивницу за прославу   **Функционални:**   * развијање способности да опишу неку личност, као и способности да позову некога на прославу | | | |
| Облик рада: | Фронтални, индивидуални, групни, рад у паровима | | | |
| Наставне методе: | Аудио-визуелна, текстуална, демонстративна, метод писања, метода практичне активности | | | |
| Наставна средства: | Уџбеник, радна свеска, картице, слике, часописи, цд плејер, табла, маркер/креда | | | |
| Корелација са другим предметима: | Енглески језик, српски језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (7минута) | Наставник провери да ли су вежбања која су била задата за домаћи урађена тачно, а након тога позове ученике да отворе уџбенике на страни број 23. У задатку број 1, потребно је да ученици повежу илустрације са аудио снимком који ће бити пуштен. Ученици гледају илустрације пре почетка вежбе | | | |
| **Главни део:**  (33минута) | Наставник укључи аудио снимак два пута, да би ученици успели да ураде активност како треба. Провера се врши на страни 61., где је дата транскрипција.  Ученици приступају читању транскрипције у паровима, а након неколико читања, наставник може да замоли неколико ученика да се врате на страну 23. и да без гледања у текст пробају да изговоре реченице које су дате у транскрипцији за те четири илустрације.  Пре него што наставе активности ове врсте, наставник скреће пажњу ученицима на црвено уоквирени глагол „***avoir***“. Ученици хорски понављају презент овог глагола, уз обавезно везивање које је истакнуто у оним лицима где је то неопходно.  У активности бр.2. наставник уводи игру парова, у којој један ученик поставља питање, а други одговара на њега:   * *Tu as quel âge?* * *J’ai 12 ans et toi?* * *Moi, j’ai 13 ans.*   Активност бр. 4 се такође ради у паровима и везана је за рођендан.  У активности бр.3. ученици треба да повежу фотографије са текстом који се налази поред и да након тога прочитају своје одговоре.  Након завршених активности са стране 23., наставник ученике дели у 3 групе. Свака група ученика организује мини креативну радионицу и њихов задатак је да направе позивницу за прославу рођендана. Позивница треба да садржи следеће информације:   1. *Ко позива* 2. *Који је повод* 3. *Где се прослава одржава* 4. *Када се одржава*   Од ученика се такође очекује да позивница буде што креативније осмишљена и направљена, са пуно боја и детаља. Наставник ће заједно са ученицима изабрати најлепшу. | | | |
| **Завршни део:**  (5минута) | Фонетска вежба која је дата на крају стране 23. треба да помогне ученицима да науче да разликују ***/s /*** и ***/z/*** у изговору.  **Домаћи задатак** : Радна свеска, страна 22. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |